《赋青田》
宋代·姚述尧

水绕山围景物赊，楼台相望酒旗斜。
暮云低锁门前柳，晓日轻笼陌上花。
簇簇鱼盐喧贾市，声声弦诵半儒家。
我来亦为邦人庆，写入新诗一笑夸。

作者简介：[约公元一一七三年前后在世]字道进，华亭人。生卒年均不详，约宋孝宗乾道末前后在世。生平事迹不可考。工词，著有箫台公馀词一卷，《强村丛书》传于世。